এ বিষয়ে ভোলা সিভিল সার্জন ডা. রথীন্দ্রনাথ মজুমদার জানান, কামরুল ইসলামকে দুই মাস আগে নোটিশ দেওয়া হয়েছে। তিনি জবাব না দেওয়ায় তাঁর বেতন বন্ধ করে দেওয়া হয়েছে। ফাইজুল হকের বিরুদ্ধে অভিযোগের পাহাড় রয়েছে। তিনি হাসপাতালে ভালো করে রোগী দেখেন না এবং থাকেনও না। এ জন্য তাঁকে কারণ দর্শাতে বলা হয়েছে। তবে আহসান উল্লাহ একমাত্র মেডিসিন কনসালট্যান্ট হওয়ায় তাঁকে কিছু বলা যাচ্ছে না। নতুন একজন হৃদরোগ বিশেষজ্ঞ কনসালট্যান্ট নিয়োগ হয়েছে। তিনি বলেন, ‘এভাবে একটি হাসপাতাল চলতে পারে না। এদের বিরুদ্ধে ব্যবস্থা নেওয়া হবে।’